2015. gada 4. novembrī Rīkojums Nr. 681

Rīgā (prot. Nr. 57  20. §)

**Par valstij piekrītošā nekustamā īpašuma nodošanu Talsu novada pašvaldības īpašumā**

1. Ministru kabinets (adrese – Brīvības bulvāris 36, Rīga, LV-1520) konstatē:

1.1.  saskaņā ar Nekustamā īpašuma valsts kadastra informācijas sistēmas datiem nekustamais īpašums (nekustamā īpašuma kadastra Nr. 88010130165) Talsos, bez adreses, sastāv no zemes vienības (zemes vienības kadastra apzīmējums Nr. 88010130165) 4,631 ha platībā (turpmāk – nekustamais īpašums);

1.2. nekustamais īpašums uz 1940. gadu saskaņā ar Latvijas Valsts vēstures arhīva 1993. gada 30. jūlija izziņu Nr. Par-234/13 piederēja valstij Izglītības ministrijas personā un atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2. pantam ir valstij piekrītošā zemes vienība;

1.3. ņemot vērā, ka par nekustamo īpašumu nav pieņemts pašvaldības lēmums par īpašuma tiesību atjaunošanu vai piešķiršanu īpašumā un tas nav iekļauts Ministru kabineta rīkojumos par zemes piederību, piekritību vai izmantošanu zemes reformas pabeigšanai, atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatā" 6. panta astotajai daļai nekustamais īpašums ir ieskaitīts Rezerves zemes fondā;

1.4. atbilstoši likuma "Par zemes reformas pabeigšanu pilsētās" 7. pantam Ministru kabineta rīkojums par zemes reformas pabeigšanu Talsu novada pašvaldībā līdz šim nav pieņemts;

1.5. nekustamais īpašums saskaņā ar Ministru kabineta 2001. gada 20. marta noteikumu Nr. 131 "Noteikumi par aizsargājamajiem dendroloģiskajiem stādījumiem" 75. punktu atrodas dabas pieminekļa – Talsu dendroloģiskie stādījumi ­– teritorijā.

2. Pamatojoties uz [Zemes pārvaldības likuma 17. panta ceturto daļu un likuma "Par valsts un pašvaldību zemes īpašuma tiesībām un to nostiprināšanu zemesgrāmatā" 2. panta pirmo daļu,](http://likumi.lv/doc.php?id=55567) izslēgt nekustamo īpašumu no Rezerves zemes fonda.

3. Saskaņā ar likuma "Par zemes reformas pabeigšanu pilsētās" 8. pantu nodot nekustamo īpašumu bez atlīdzības Talsu novada pašvaldībasīpašumā likuma "Par pašvaldībām" 15. panta 2. punktā minēto pašvaldības autonomo funkciju īstenošanai – administratīvās teritorijas labiekārtošanai un sanitārās tīrības nodrošināšanai (ielu un laukumu būvniecība, rekonstruēšana un uzturēšana, ielu, laukumu un citu publiskai lietošanai paredzēto teritoriju apgaismošana, parku un zaļo zonu ierīkošana un uzturēšana).

4. Talsu novada pašvaldībai ierakstīt nekustamo īpašumu zemesgrāmatā uz pašvaldības vārda sešu mēnešu laikā pēc šā rīkojuma pieņemšanas dienas.

5. Talsu novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 3. punktā minēto funkciju īstenošanai.

6. Talsu novada pašvaldībai, nostiprinot zemesgrāmatā īpašuma tiesības uz nekustamo īpašumu:

6.1. norādīt, ka īpašuma tiesības nostiprinātas uz laiku, kamēr Talsu novada pašvaldība nodrošina šā rīkojuma 3. punktā minēto funkciju īstenošanu;

6.2. ierakstīt atzīmi par aizliegumu atsavināt nekustamo īpašumu vai tā daļu un apgrūtināt to ar hipotēku.

7. Šā rīkojuma 6.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidente Laimdota Straujuma

Vides aizsardzības un reģionālās

attīstības ministrs Kaspars Gerhards